CELEX: 32020R0524
Language: fi
Date: 2020-04-08 00:00:00
Title: Komission täytäntöönpanoasetus (EU) 2020/524, annettu 8 päivänä huhtikuuta 2020, tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 863/2013 kumoamisesta

15.4.2020   
               
               
                  FI
               
               
                  Euroopan unionin virallinen lehti
               
               
                  L 116/3
               
            
         KOMISSION TÄYTÄNTÖÖNPANOASETUS (EU) 2020/524,
         annettu 8 päivänä huhtikuuta 2020,
         tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 863/2013 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tiettyjen tavaroiden luokittelua koskevia säännöksiä.
                  
               
                     (2)
                  
                  
                     Integroidusta monoliittipiiristä ja kvartsioskillaattorista, jotka on liitetty toisiinsa metallikehykseen ja suljettu muovikoteloon, koostuva tuote, jota käytetään eri laitteissa kellosignaalin lähteenä aikavälien määrittämiseksi, luokiteltiin komission täytäntöönpanoasetuksella (EU) N:o 863/2013 (3) CN-koodin 9114 90 00 muuksi kellonosaksi. Tuotetta ei luokiteltu nimikkeeseen 8542, koska tuote sisältää sekä integroidun monoliittipiirin että kvartsioskillaattorin.
                  
               
                     (3)
                  
                  
                     Yhdistetyn nimikkeistön 85 ryhmän 9 huomautuksen b alakohdassa nimikkeille 8541 ja 8542 vahvistettua elektronisten integroitujen piirien määritelmää laajennettiin 1 päivästä tammikuuta 2017 alkaen komission täytäntöönpanoasetuksella (EU) 2016/1821 (4) siten, että siihen sisällytettiin 85 ryhmän 9 huomautuksen b alakohdan 4 kohdassa määritellyt integroidut monikomponenttipiirit. Tämän vuoksi täytäntöönpanoasetuksen (EU) N:o 863/2013 soveltamisalaan kuuluvat tavarat on luokiteltava nimikkeeseen 8542 elektronisena integroituna piirinä.
                  
               
                     (4)
                  
                  
                     Näin ollen täytäntöönpanoasetus (EU) N:o 863/2013 olisi kumottava, jotta vältettäisiin mahdolliset vaihtelut tällaisten tavaroiden luokittelussa tariffiin ja varmistettaisiin yhdistetyn nimikkeistön yhdenmukainen soveltaminen Euroopan unionissa.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Kumotaan täytäntöönpanoasetus (EU) N:o 863/2013.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä huhtikuuta 2020.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87 annettu 23 päivänä heinäkuuta 1987 tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
         
            (3)  Komission täytäntöönpanoasetus (EU) N:o 863/2013, annettu 5 päivänä syyskuuta 2013, tiettyjen tavaroiden luokittelusta yhdistettyyn nimikkeistöön (EUVL L 240, 7.9.2013, s. 17).
         
            (4)  Komission täytäntöönpanoasetus (EU) 2016/1821, annettu 6 päivänä lokakuuta 2016, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 294, 28.10.2016, s. 1).